jkorsvik/nowiki_second_scrape_merged huggingface dataset:
Wenche Kjølås

Wenche Kjølås (født 20. desember 1962) er en norsk forretningskvinne.
Kjølås ble født på Stranda i Møre og Romsdal. Hun gikk på Stranda videregående skole, før hun begynte på Norges Handelshøyskole i 1982. Hun var ferdig med sin siviløkonomgrad i 1986.
Fra 1986 til 1992 arbeidet hun i Touche Ross. Hun ble deretter finansdirektør i Hakon Gruppen fra 1993 til 1995 og finansdirektør i Kavli Holding fra 1995. Hun var også administrerende direktør i Kavli AS, Norge fra 1997 til 1999. Fra 2000 til 2005 var Kjølås konserndirektør i Kavli Holdning AS. I 2006 ble hun finansdirektør i Grieg Logistics, og i 2009 ble hun administrerende direktør i Grieg Maturitas AS.Kjølås er styreleder i Keolis Norge, styremedlem i DOF ASA, Grieg Group Resources og Grieg Seafood ASA, og har vært styremedlem i Petroleum Geo-Services, Cermaq, Kavli og Q-Meieriene.


== Referanser ==
Fylkesvei 4284

Fylkesvei 4284 går mellom Skåra og Nodland i Heia i Eigersund kommune.

 EigersundVeshovdaveien 

Nodlandsveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4284
(no) Statens vegvesen – trafikkmeldinger
George Albinson

George Albinson (født 14. februar 1897 i Prestwich i Manchester, død april 1975 i Rochdale) var en engelsk fotballspiller. Han spilte for Manchester United og Manchester City.
George Albinson kom til Manchester United i mars 1919. Han debuterte for United i FA-cupen 12. januar 1921 mot Liverpool. Det var den eneste kampen han spilte for United på sine to år. I mai 1921 gikk han til Manchester City. Han spilte midtbane.
Fylkesvei 4290

Fylkesvei 4290 går mellom Løyning og Hovland på Eigerøya i Eigersund kommune.
Frem til 2019 hadde veien betegnelsen fylkesvei 61.


== Kommuner og knutepunkter ==

 EigersundLøyningsveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4290
(no) Statens vegvesen – trafikkmeldinger
Edie Sedgwick

Edith Minturn «Edie» Sedgwick (født 20. april 1943. Død 16. november 1971) var en amerikansk skuespiller og modell, spesielt kjent som hovedfigur i flere av Andy Warhol sine kortfilmer.


== Referanser ==


== Eksterne lenker ==
(en) Edie Sedgwick på Internet Movie Database 
(fr) Edie Sedgwick på Allociné 
(en) Edie Sedgwick på AllMovie 
(en) Edie Sedgwick hos The Movie Database
George S. Robertson

George Stuart Robertson (født 25. mai 1872, død 29. januar 1967) var en britisk sportsutøver som deltok i de olympiske leker 1896 i Athen.
Robertson kom på tredjeplass dobleturneringen i tennis sammen med Teddy Flack fra Australia under OL 1896 i Athen. De spilte kun en kamp, semifinalen som de tapte, det ble ikke spilt noen kamp om tredjeplass. I singleturneringen ble han utslått i første runde av Konstantinos Paspatis fra Hellas. 
Robertson deltok også i friidrett, i diskos kom han på fjerdeplass med et kast på 25,20 meter.


== OL-medaljer ==
1896  Athen -  Bronse i tennis, double herrer


== Referanser ==


== Eksterne lenker ==
(en) George S. Robertson – Olympics.com 
(en) George S. Robertson – Olympic.org 
(en) George S. Robertson – Olympedia 
(en) George S. Robertson – Sports-Reference (OL-resultater – arkivert) 
(en) George S. Robertson – databaseOlympics.com (arkivert) 
(en) George S. Robertson – ITF Tennis
Beaumont Asquith

Beaumont Asquith (født 16. september 1910 i Wakefield, West Yorkshire, død 12. april 1977 i Barnsley) var en engelsk fotballspiller. Han spilte for Barnsley, Manchester United og Bradford City.
Gunstein Instefjord

Gunstein Instefjord (født 1965) er en norsk organisasjonsarbeider, statsviter, direktør og politiker for KrF. Han har arbeidet som rådgiver for partiet i flere perioder. Han har også arbeidet mye med bistandspolitikk.
Instefjord født og oppvokst i Høyanger i Sogn og Fjordane. Han har hovedfag i statsvitenskap fra UIO.
Han begynte sin politiske karriere i KrfU og satt som dens leder i perioden 1988–1990. 
På 1990-tallet arbeidet han ved Nordisk råds Oslo-kontor og var i samme periode rådgiver for partileder Valgerd Svarstad Haugland. I perioden 1997–2000 var han politisk rådgiver for statsminister Kjell Magne Bondevik, deretter var han informasjonssjef i Akademikernes Fellesorganisasjon og leder i utviklingspolitisk avdeling i Kirkens Nødhjelp. I 2011 ble han ansatt som fagdirektør i Forbrukerrådet.Han har også vært styreleder i Initiativ for Etisk Handel og leder for det regjeringsoppnevnte Utviklingsutvalget som leverte en rapport om hvordan norsk politikk, innenfor andre sektorer enn bistand, kunne bidra til utvikling i fattige land (2008).I 1990 meldte han seg ut av Krf i en kort periode i protest mot at bystyregruppen i Oslo ønsker et samarbeide med Frp.


== Referanser ==
Jean Paul Getty

Jean Paul Getty (født 15. desember 1892 i Minneapolis i Minnesota i USA, død 6. juni 1976 på Sutton Place i Surrey i England) var en amerikansk oljemagnat og kunstsamler, og grunnlegger og eier av selskapet Getty Oil.Getty var en av verdens første dollarmilliardærer og i lang tid en av de mest formuende personene i verden. I 1960-årene var han blant annet fast skribent i tidsskriftet Playboy, der han skrev om hvordan tjene seg rik, hvordan håndtere en formue uten å gå dukken, hvordan han investerte, og hvordan han fikk fagforbundene til å arbeide med og ikke mot seg.
Han var en entusiastisk kunstsamler, spesielt av kunst fra antikken og renessansen. Han testamenterte en stor del av sin betydelige formue til et museum som skulle samle kunsten og vise den for allmennheten. Museet heter J. Paul Getty Museum (ofte bare kalt Getty Museum). Den først tiden holdt kunstsamlingene til i en stor villa i middelhavsstil som Getty kjøpte i åsene i Topanga i California, mellom Santa Monica og Malibu. På 1990-tallet ble det oppført et nytt museum, i moderne stil, i Brentwood i California. Dette er idag Los Angeles fornemste kunstmuseum og en av verdens fremste samlinger av spesielt antikk og renessansekunst.
Getty var gift fem ganger og hadde fem barn og flere barnebarn. Hans eldste barnebarn, John Paul Getty III, ble kidnappet i Italia i 1973. Kidnapperne krevde løsepenger, men familien vegret seg først for å betale. Etter at kidnapperne skar av høyre øre og sendte det til en italiensk dagsavis, ble det betalt en redusert sum og barnebarnet ble sluppet fri.Getty kjøpte også et slott i tudorstil, Sutton Place i Surrey, der han døde i 1976.


== Referanser ==
Joe Astley

Joseph Emmanuel «Joe» Astley (født 1. april 1899 i Dudley, West Midlands, død oktober 1967 i Manchester) var en engelsk fotballspiller. Han spilte for Manchester United, Cradley Heath og Notts County. Han kom til Manchester United i august 1924 fra Cradley Heath. Han gjorde det ganske bra på reservelaget, men det ble bare to kamper for Uniteds førstelag. Etter fire år i United gikk turen til Notts County i 2. divisjon.
Fylkesvei 4312

Fylkesvei 4312 går mellom Kløgtveit og Eikeland i Bjerkreim kommune.
Frem til 2019 hadde veien betegnelsen fylkesvei 103.


== Kommuner og knutepunkter ==

 BjerkreimYtre Heiavegen 


== Referanser ==


== Eksterne lenker ==
(no) Statens vegvesen – trafikkmeldinger Fv4312
(no) Statens vegvesen – trafikkmeldingerVegvesenets vegkart
Joakim Pirinen

Joakim Pirinen (født 28. mai 1961 i Solna i Sverige) er en svensk tegneserietegner, billedkunstner, forfatter og dramatiker. Han er i Sverige blant annet kjent for den satiriske, eksperimentelle og personlige tegneserien Socker-Conny og serier i en kunstnerisk raffinert undergrunnsstil. 


== Arbeid ==
Joakim Pirinen debuterte i 1983 med seriealbumet Välkommen till sandlådan. I 1985 kom det første seriealbumet om Socker-Conny, en tegneserie for voksne om en anarkistisk borderlinepersonlighet. Dette ble et gjennombrudd for Pirinen som tegneserieskaper. Han har ellers i flere år levert bidrag til blant annet det svenske tegneseriebladet og kulturtidsskriftet Galago. 
Joakim Pirinen har også hatt flere utstillinger som billedkunstner, blant annet på Moderna Museet i Stockholm i 1992. Hans debut som prosaforfatter kom i 2001 med Den svenska apan. Pirinen har også videreført sin uvanlige stil i en skuespilltrilogi om Familien Bra. Han har dessuten hatt spoken word-forestillinger med tekstene sine.
Med sin virtuose tegneteknikk og sitt distinkte kunstneriske uttrykk har Pirinen påvirket nye tegneseriekunstnere i Sverige siden 1980-tallet. Seriene og bildefortellingene hans er vanligvis tegnet med penn, pensel og svart tusj, og tegningene er preget av en  ekspresjonistisk og surrealistisk stil med stor visuell oppfinnsomhet. Ofte er det grafiske eksperimenter med et vell av detaljer og presise og nervøse linjer og flater om hverandre, alt i svart og hvitt. Tonen er personlig og humoristisk, satirisk og rå, ofte med søte figurer i ellers til dels brutale motiver. I tillegg leker Pirinen fritt med språk, tid og rom. 
Joakim Pirinen bor og arbeider i Stockholm.


== Bibliografi ==


=== Tegneseriealbum ===
1983: Välkommen till sandlådan
1985: Socker-Conny
1987: Gas
1989: Kvarteret Kniven
1992: Den sjunde björnen (teckningar)
1995: Split vision
1998: Stora boken om Socker-Conny
1999: Den universella bristen på respekt
2004: Ingens bästa vän
2008: Döda paret och deras «vänner»


=== Prosa ===
1993: Familjen Bra och andra relationer
2001: Den svenska apan


== Priser og utmerkelser ==
1986: Svenska serieakademins pris Adamsonstatyetten
1987: Seriefrämjandets pris Urhunden
1995: Aftonbladets Axel Liffner-pris
2001: Stockholms Stads Stora pris


== Referanser ==


== Eksterne lenker ==
Forlaget Norstedts om Joakim Pirinen
Den svenske Seriewikin om Joakim Pirinen
Intervju i Dagens Nyheter januar 2008
Ƈ

Ƈ og ƈ (C med krok) er en bokstav som brukes i noen afrikanske språk; minuskelen brukes i det internasjonale fonetiske alfabetet for å en ustemt palatal implosiv. 
I Unicode kodes den som U+0187 (Ƈ) og U+0188 (ƈ).
Gym Class Heroes

Gym Class Heroes er et amerikansk band fra Geneva, New York. Gruppen startet da Travis McCoy møtte trommeslageren Matt McGinley og bestemte seg for å lage et band. Etter at gitaristen Disashi Lumumba-Kasongo kom til, ble de signert til plateselskapet Decaydance Records, der de gav ut As Cruel As School Children, som solgte til gull. Siden den utgivelsen har bandets singel «Cupid's Chokehold» nådd opp som fjerdeplass på «Billboard Hot 100»-listen, og «Clothes Off!» nådde som #5 på UK Singles Chart. De har samarbeidet med Patrick Stump fra Fall Out Boy ved flere anledninger, særlig da han sang bakgrunnsvokal på sangen «Cupid's Chokehold». Stump produserte også mesteparten av albumet The Quilt, som ble gitt ut 9. september 2008.


== Diskografi ==
2001: ...For the Kids
2004: The Papercut EP
2005: The Papercut Chronicles
2006: As Cruel As School Children
2008: Patches From the Quilt EP
2008: The Quilt
2009: Be the Judge


== Medlemmer ==
Travis McCoy – vokal
Disashi Lumumba-Kasongo – gitar
Eric Roberts – bassgitar, vokal
Matt McGinley – trommer


== Priser og nominasjoner ==


== Eksterne lenker ==
(en) Offisielt nettsted 
(en) Gym Class Heroes – kategori av bilder, video eller lyd på Commons 
(en) Gym Class Heroes på Discogs 
(en) Gym Class Heroes på MusicBrainz 
(en) Gym Class Heroes på Spotify 
(en) Gym Class Heroes på Songkick 
(en) Gym Class Heroes på Last.fm 
(en) Gym Class Heroes på AllMusic 
Offisiell Myspace
Komplett GCH diskografi
Blender intervju Arkivert 18. desember 2008 hos Wayback Machine.
Clash Magazine intervju
Travis McCoy i SPIN magazine
Émile Fisseux

Émile Fisseux var en fransk bueskytter som deltok i de olympiske leker 1900 i Paris og 1908 i London.
Fisseux kom på tredjeplass i bueskyting 50 meter Au Cordon Doré under OL 1900 i Paris. Fisseux skjøt 28 poeng som var tre mindre enn sin landsmann Henri Hérouin som ble olympisk mester og en mindre enn Hubert Van Innis fra Belgia som ble nummer to.


== OL-medaljer ==
1900  Paris -  Bronse i bueskyting, Au Cordon Doré - 50 meter


== Eksterne lenker ==
(en) Émile Fisseux – Olympics.com 
(en) Émile Fisseux – Olympic.org 
(en) Émile Fisseux – Olympedia 
(en) Émile Fisseux – Sports-Reference (OL-resultater – arkivert)
John Aston jr.

John Aston jr. (født 28. juni 1947 i Manchester) er en tidligere engelsk fotballspiller som spilte for Manchester United, Luton Town, Mansfield Town og Blackburn Rovers.
Han begynte i Manchester Uniteds ungdomsavdeling hvor han blant annet vant FA Youth Cup i 1964. Han spilte ving og ble etter hvert noenlunde fast på Uniteds lag. I 1967 vant han ligaen og høydepunktet kom da han var en av heltene i Manchester Uniteds lag som vant Serievinnercupen 4–1 mot Benfica på Wembley i 1968. Han brakk beinet sesongen etter og kom aldri tilbake til tidligere form.
Hans far, John Aston (1921–2003), spilte 253 kamper for Manchester United og fikk 17 landskamper for England.


== Meritter ==
Manchester United1. divisjon
Vinner (1): 1966–67
Charity Shield
Vinner (2): 1965*, 1967* (*=delt)
Serievinnercupen
Vinner (1): 1968
Intercontinental Cup
Tapende finalist (1): 1968


== Referanser ==


== Eksterne lenker ==
(en) John Aston jr. – WorldFootball.net 
(en) John Aston jr. – PlaymakerStats.com 
John Aston jnrs. profil på united.no
Sandsundvær

Sandsundvær er et gammelt fiskevær i Herøy kommune i Nordland. Sandsundvær består av lave, nesten jordløse holmer og mange skjær. De største holmene som danner fiskeværet er Hvaltangen, Innerloddet, Hjarthaugen, Ytterloddet og Påskeskjæret. Høyeste punktet er Hjarthaugen med sine 5-7 moh. I sør finner vi Skarholmen, som er noe høyere med sine 16,5 moh. og i nord ligger Vefsenholmen.
Mellom Hjarthaugen og Innerloddet kan en ved fjære sjø gå tørrskodd, men mellom de andre holmene er det ganske djupe slukter. I dag er slukten mellom Hjarthaugen og Ytterloddet fylt igjen med stein.
I 1876–1880 drev gjennomsnittlig 207 mann fiske i Sandsundvær.
Sommeren i 1900 ble det bygget to brønner i Sandsundvær. Den ene ble bygget på Hvaltangen og den andre på Vefsnholmen. Disse brønnene er bygget på det høyeste punktet på disse holmene. Vannet får de opp ved at de har boret et hull gjennom berget helt ned til grunnvannet. De har også bygd tak over brønnene slik at det ikke skal komme sjøvann og fuglelort i ferskvannet. Etter Sandsundværulykken ble en tredje brønn bygget på Hjarthaugen.

I 1901 var det 254 mennesker og 40-50 båter på fiskeværet.


== Ulykken i 1901 ==

Den 22. januar 1901 mistet 34 mennesker livet under en orkan fra sørvest med svært stor sjøgang. Skadene var enorme og åtte av de som mistet livet ble aldri funnet. De fleste av dem som omkom druknet ikke, men ble slått i hjel av vrakgods som havet førte med seg med voldsom fart og kraft. De 26 som ble funnet, alle nordøst for Hjarthaugen, ble lagt i ei bu. Denne bua fikk senere navnet «Daumannsbua». 
Bare ni av fiskeværets 16 buer stod igjen etter uværet. Tapet av redskaper og båter var stort. Blant annet ble 26 storbåter (fembøringer) helt ødelagt. 

Folk som opplevde ulykken har fortalt at det var tre kjempebølger som gjorde de største ødeleggelsene. Disse tre bølgene var så høye at de slo over Skarholmen som er 16,5 meter over havet. 
En katastrofe som dette kan vanskelig regnes i kroner og ører, men ble i sin tid beregnet til 117 200 kroner.


== Moloen ==
På grunn av Sandsundsværs dårlige havneforhold hadde beboerne søkt om å få bygge en molo. Denne moloen ble i 1898 beregnet til 63 000 kroner. Etter ulykka i 1901 ble det fortgang med søknaden, og den 20. desember samme året ble søknaden behandlet i Herø herredsstyre. Statens havnevesen sto for byggingen av moloen. Arbeidet ble påbegynt i 1902, og fem år senere, høsten 1907, sto den ferdig.  Arbeiderne hentet sanden fra Åkvika på Dønna, og steinen ble hentet på Raudnakken som er en holme som ligger nordvest for Sandsundvær. Det ble også sprengt stein fra Hjarthaugen og Hvaltangen.
Moloen er 515 meter lang og står 5-6 meter over lavvann. Den ble beregnet til å koste 80 000 kroner.


== Sandsundvær i dag ==
I dag står det to restaurerte hus på Sandsundvær. De står på Innerloddet og brukes året rundt som feriested. Det arrangeres guidede turer til Sandsundvær hver sommer.


== Litteraturliste ==
Heftet Sandsundvær-ulykken - 22. januar 1901 av Reidar Moursund.


== Eksterne lenker ==
http://trondkarlsen.com
Herøy kommune


== Kilder ==
Antallet på de omkomne som ikke ble funnet etter Sandsundværulykken varierer fra syv til ni.
Fylkesvei 4320

Fylkesvei 4320 går mellom Hovland bru og Vassbø i Bjerkreim kommune. Veien er 2,4 km lang.
Frem til 2019 hadde veien betegnelsen fylkesvei 104.


== Kommuner og knutepunkter ==

 Bjerkreim
Fv4318Fylkesvei 4318 Hovland bru
Kommunal vei fra Vassbø til Vassbø kai (0,8 km)


== Referanser ==


== Eksterne lenker ==
(no) Statens vegvesen – trafikkmeldinger Fv4320
(no) Statens vegvesen – trafikkmeldingerVegvesenets vegkart
Buøy stadion

Buøy stadion (også kalt «Hompen») er Buøy ILs hjemmebane og stadion på øya Buøy utenfor Stavanger. Fotballbanen ligger like ved Buøy skole, som ligger på toppen og midten av øya.I nyere tid har både grus- og gressbane blitt anlagt for klubben. Den originale gressbanen har imidlertid blitt erstattet med en bedre og mer slitesterk kunstgressbane (100x65m.). Siden banen ligger sammen med skolen, benytter også elevene der seg av den.


== Referanser ==
Taygete (måne)

Taygete (gresk: Ταϋγέτη, /teɪˈɪdʒəti/) er en retrograd irregulær måne til Jupiter. Den ble oppdaget av et team av astronomer fra University of Hawaii, ledet av Scott S. Sheppard i november 2000, og gitt den foreløpige benevnelsen S/2000 J 9.Taygetes diameter er omkring 5 km, og den roterer omkring Jupiter i en avstand av 23 280 000 km i løpet av 732,410 dager, med en banehelling på 165,272° til ekliptikken (163° til Jupiters ekvator), i en retrograd retning og med en eksentrisitet på 0,2525.
Den 22. oktober 2002 ble månen oppkalt etter greske nymfen Taygete, en av pleiadene, datter av Atlas og mor til Lakedaimon som hun fikk med Zevs (i romersk mytologi Jupiter).Månen Taygete hører til Carmegruppen. 


== Referanser ==
Industriell-piercing

Industriell-piercing (også kalt Construction-piercing eller Scaffold-piercing i Storbritannia) er en helixpiercing, der to piercinghull fylles igjen med en rett barbell.
Det er vanlig at denne piercingen blir tatt i overøret. Da blir begge piercingen tatt i helixen i øret, den ene høyere enn den andre.


== Navn ==
Navnet Industrial piercing ga pierceren Erik Dakota i Body Play magazine utgave 4, fra 1992.
Dersom det er flere enn en industriell-piercing kalles piercingen ofte for en ear cage.


== Behandling ==
Denne piercingen sveller ofte opp i gro-perioden, og har en legetid på alt fra tre måneder til ett år.
Noen ganger velger man å sette inn to ringer i piercing-hullene slik at piercingen gror fortere. Når piercingen har grodd til setter man inn barbellen.


== Eksterne lenker ==
Industriell-piercing hos Encyclopedia BMEzine
Grovsnus

Grovsnus er et grovkornet snusmerke med ren tobakkssmak som produseres og markedsføres av Swedish Match. Grovsnus ble for første gang lansert på det svenske markedet i 1915, og er i dag Sveriges 3. mest solgte snusmerke. Snusmerket har sitt opprinnelse i 1800-tallets Norrland. Høsten 2007 ble designet på alle variantene endret, for å skille de ulike produktene.


== Merker ==
Grovsnus Løs (Lansert 1915)
Grovsnus Original Portion (Lansert 1983)
Grovsnus White Portion (Lansert 2003)
Grovsnus Maxi Portion (Lansert 2004)
Grovsnus Svart Portion (Lansert 2008)


== Se også ==
Swedish Match
Snus


== Referanser ==
Ennepe

Ennepe er en elv nord i Sauerland i Nordrhein-Westfalen og en av sideelvene til Volme fra venstre med en lengde på 42 kilometer. Elven har sitt utspring i Märkischer Kreis sørøst for Halver i en høyde på 425 meter over havet, og renner mot Ennepetalsperre. Elven renner gjennom Gevelsberg og Hagen-Haspe, for så å renne videre inn i Hagen der den munner ut i Volme. 
Elven er for øvrig delvis kanalisert. I førindustriell tid ble det bygget vannmøller langs elven, og på 1800- og 1900-tallet ble det også bygget jernverk langs elven.
Feller Bach

Feller Bach er en elv i Rheinland-Pfalz i Tyskland og en av sideelvene til Mosel fra høyre med en lengde på underkant av 17 kilometer. Elven har sitt utspring i Hunsrückfjellene og renner gjennom landsbyene Lorscheid (Verbandsgemeinde Ruwer), Fell og Riol (Verbandsgemeinde Schweich). Feller Bach munner ut i Mosel i Riol.
Buøy skole

Buøy skole er en grunnskole i Stavanger med ca. 160 elever fra 1. til 7. klasse. Det er tilsammen 38 lærere og andre ansatte på skolen, og for tiden er Nina Elise Grødem rektor.Skolen ligger sentralt plassert på Buøy som er en øy med fastlandsforbindelse til Stavanger sentrum. Skolen disponerer et idrettsanlegg, Buøy stadion (også kalt «Hompen»), sammen med Buøy Idrettslag og har også et friområde som nærmeste nabo. Buøy skole er en av Stavangers eldste skoler med aner tilbake til 1861, bare Tasta skole er eldre. Skolen har tre bygninger: Majoren, Øybrua og Trippen – dette var også navnene på de tre bilfergene som gikk fra Stavanger sentrum til Buøy frem til det ble bygget bruer på 1970-tallet. Skolen disponerer også «Huset i skogen» (en gammel vaktmesterbolig) og Husmannsplassen, en gammel og opprinnelig husmannsplass like ved skolen.


== Referanser ==
Fils

Fils er en elv i Baden-Württemberg i Tyskland og en av sideelvene til Neckar fra høyre med en lengde på 63 kilometer. Elven har sitt utspring i Schwabisk Alb nær Wiesensteig og renner gjennom Geislingen og Göppingen før den munner ut i Neckar ved Plochingen, øst for Stuttgart. På grunn av vannet Neckar får fra Fils er den framkommelig fra dette punktet.
Prabhat Ranjain Sarkar

Prabhat Ranjan Sarkar (født 21. mai 1921, død 21. oktober 1990) var en indisk filosof, forfatter, komponist og språkforsker. 
Han var grunnlegger av organisasjonen Ananda Marga (Lykksalighetens Vei). Ananda Marga jobber for å spre yoga og meditasjon rundt om i hele verden. Organisasjonen driver også en rekke humanitære prosjekter.


== Referanser ==
Skellefteälven

Skellefteälven, eller Skellefte älv, (pitesamisk Seldutiedno eller Skielletiedno, umesamisk: Syöldateiednuo) er ei stor elv i Norrland i Sverige. Elva har sitt utspring i Ikkesjávrre i Arjeplog kommune i det vestlige Lappland og munner ut i Bottenvika ved byen Skellefteå. Elva er om lag 410 km lang, og vassdraget har et nedbørfelt på 11 731 km².Store innsjøer i vassdraget er Hornavan, Uddjaure og Storavan.


== Referanser ==
Nick and Johnny

Nick and Johnny er et norsk snusmerke som produseres og markedsføres av Swedish Match. Snusmerket ble lansert i Norge i 2006, både i porsjon- og løsform. Snusmerket ble raskt populært, og året etter ble Nick and Johnny lansert i Sverige. Med denne lanseringen kom den første «sterk-snusen» fra Swedish Match. Da produktet kom på markedet, var dette den eneste «sterk-snusen» som fantes som løssnus i Norge. Senere kom både Skruf Stärk og nylig General Ekstra Sterk i løs form. Nick and Johnny inneholder ca. 40 % mer (11 mG) nikotin enn vanlig snus, og er blant annet tilsatt med lakrissmak.
Våren 2008 lanserte Swedish Match to nye varianter, Nick and Johnny East og West. Med denne lanseringen ble det introdusert en helt ny form på snusboksen, med en nyutviklet rektangulær snusboks. Året etter ble produksjonen av disse variantene lagt ned grunnet for liten etterspørsel.


== Merker ==
Nick and Johnny Løs (Lansert 2006)
Nick and Johnny Original Portion (Lansert 2006)
Nick and Johnny Black (Lansert 2009)(Byttet navn og farge til White 2010)
Nick and Johnny Crushed Ice (Lansert 2011)
Nick and Johnny Radical Red (Lansert 2012)
Nick and Johnny Crushed Ice White (Lansert 2013)
Nick and Johnny Green Spyke (Lansert 2013)
Nick and Johnny White Heat (Lansert 2012)
Nick and Johnny Captain Yankee/Americana (Lansert 2013)Tidligere merker

Nick and Johnny East (Lansert 2008, så opphørt 2009)
Nick and Johnny West (Lansert 2008, så opphørt 2009)
Nick and Johnny Black(byttet ut med White)


== Referanser ==